74 i civilprocesloven, skal ligeledes anerkendes i de andre kontraherende stater.
 Artikel VI
 De kontraherende stater skal meddele generalsekretæren for Rådet for De europæiske Fællesskaber teksterne til lovbestemmelser, som medfører ændringer enten med hensyn til de bestemmelser i deres lovgivning, der er nævnt i konventionen, eller med hensyn til de retter, der er anført i afsnit III, afdeling 2, i konventionen.
 Til bekræftelse heraf har undertegnede befuldmægtigede underskrevet denne protokol.
 Udfærdiget i Bruxelles, den syvogtyvende september nitten hundrede og otteogtres.
 For Hans Majestæt belgiernes konge,
 Pierre HARMEL
 For præsidenten for Forbundsrepublikken Tyskland,
 Willy BRANDT
 For præsidenten for Den franske Republik,
 Michel DEBRÉ
 For præsidenten for Den italienske Republik,
 Giuseppe MEDICI
 For Hans kongelige Højhed storhertugen af Luxembourg,
 Pierre GRÉGOIRE
 For Hendes Majestæt dronningen af Nederlandene,
 J.M.A.H. LUNS
 FÆLLESERKLÆRING
 Regeringerne for kongeriget Belgien, Forbundsrepublikken Tyskland, Den franske Republik, Den italienske Republik, storhertugdømmet Luxembourg og kongeriget Nederlandene —
 som på tidspunktet for undertegnelsen af konventionen om retternes kompetence og om fuldbyrdelse af retsafgørelser i borgerlige sager, herunder handelssager,
 ønsker at sikre en så effektiv gennemførelse som muligt af konventionens bestemmelser,
 tilstræber at undgå, at forskellige fortolkninger af konventionens bestemmelser skal skade dens enhedskarakter, og
 erkender, at der eventuelt kan opstå positive eller negative kompetencekonflikter ved konventionens anvendelse —
 erklærer sig rede til:
 1.
 at undersøge disse spørgsmål, og i særdeleshed at undersøge muligheden for at tillægge De europæiske Fællesskabers Domstol kompetence på visse områder, og i påkommende tilfælde indlede forhandlinger om en aftale med henblik herpå,
 2.
 at etablere kontakter med regelmæssige mellemrum mellem deres repræsentanter.
 Til bekræftelse heraf har undertegnede befuldmægtigede underskrevet denne fælles erklæring.
 Udfærdiget i Bruxelles, den syvogtyvende september nitten hundrede og otteogtres.
 Pierre HARMEL
 Willy BRANDT
 Michel DEBRÉ
 Giuseppe MEDICI
 Pierre GRÉGOIRE
 J.M.A.H. LUNS
 PROTOKOL
 vedrørende Domstolens fortolkning af konventionen af 27. september 1968 om retternes kompetence og om fuldbyrdelse af retsafgørelser i borgerlige sager, herunder handelssager
 DE HØJE KONTRAHERENDE PARTER I TRAKTATEN OM OPRETTELSE AF DET EUROPÆISKE ØKONOMISKE FÆLLESSKAB HAR —
 under henvisning til den erklæring, der er knyttet som bilag til konventionen om retternes kompetence og om fuldbyrdelse af retsafgørelser i borgerlige sager, herunder handelssager, undertegnet i Bruxelles den 27. september 1968 —
 HÅNS MAJESTÆT BELGIERNES KONGE:
 Alfons VRANCKX,
 justitsminister;
 PRÆSIDENTEN FOR FORBUNDSREPUBLIKKEN TYSKLAND:
 Gerhard JAHN,
 forbundsjustitsminister;
 PRÆSIDENTEN FOR DEN FRANSKE REPUBLIK:
 René PLEVEN,
 seglbevarer,
 justitsminister;
 PRÆSIDENTEN FOR DEN ITALIENSKE REPUBLIK:
 Erminio PENNACCHINI,
 understatssekretær i justitsministeriet;
 HANS KONGELIGE HØJHED STORHERTUGEN AF LUXEMBOURG:
 Eugène SCHAUS,
 justitsminister,
 viceministerpræsident;
 HENDES MAJESTÆT DRONNINGEN AF NEDERLANDENE:
 C.H.F. POLAK,
 justitsminister;
 ER BLEVET ENIGE OM FØLGENDE BESTEMMELSER:
 Artikel 1
 De europæiske Fællesskabers Domstol har kompetence til at træffe afgørelse med hensyn til fortolkningen af konventionen om retternes kompetence og om fuldbyrdelse af retsafgørelser i borgerlige sager, herunder handelssager, og af den til denne konvention som bilag knyttede protokol, undertegnet i Bruxelles den 27. september 1968, samt af nærværende protokol.
 Artikel 2
 Følgende retter kan anmode Domstolen om at træffe præjudiciel afgørelse vedrørende et fortolkningsspørgsmål:
 1.
 i Belgien: la Cour de Cassation — het Hof van Cassatie og le Conseil d'État — de Raad